EEN - Hrvatska

INFORMATIVNA RADIONICA: Uvjeti natječaja “Potpora jačanju konkurentnosti malog i srednjeg poduzetništva”
2012-01-03 09:53 (Europe/Zagreb)
Nastavno na objavu natječaja za dodjelu bespovratnih sredstava „Potpora povećanju konkurentnostimalog i srednjeg poduzetništva“, pozivamo Vas na informativnu radionicu za poduzetnike
u Hrvatskoj gospodarskoj komori
Roosveltov trg 2, Zagreb
Vijećnica, I. kat 10:00 – 13:00
Središnja agencija za financiranje i ugovaranje programa i projekata EU, 19. prosinca 2011. objavila je natječaj za dodjelu bespovratnih sredstava: “Potpora jačanju konkurentnosti malog i srednjeg poduzetništva” unutar pretpristupnog programa IPA komponente IIIc – Regionalna konkurentnost za 2011., a natječaj će biti otvoren do 20. veljače 2012.
Mali i srednji poduzetnici mogu se u iduća dva mjeseca prijaviti za nepovratna sredstva iz pretpristupnih fondova Europske unije, a na raspolaganju im je ukupni iznos od 3 milijuna eura. Visina pojedinačnih potpora kretat će se od 50.000 do 200.000 eura.
Maksimalno sufinanicranje IPA sredstvima može iznositi 85 posto od ukupne vrijednosti dodijeljenih bespovratnih sredstava.
Cilj natječaja je jačanje konkurentnosti malih i srednjih poduzetnika poticanjem ulaganja u tehnologije i proizvodne metode koje promiču zeleno gospodarstvo te jačanje razvojnih potencijala za nove i konkurentne proizvode u skladu s ekološkim i drugim međunarodnim standardima.
Također će se diljem Hrvatske održati ukupno 13 radionica namijenjenih potencijalnim korisnicima bespovratnih sredstava na kojima će sudionici dobiti informacije o samom natječaju i natječajnim postupcima.
Natječaj je dostupan na: http://www.safu.hr/hr/natjecaji/pregled/341/potpora-jacanje-konkurentnosti-hrvatskog-malog-i-srednjeg-poduzetnistva
Neslužbeni prijevod natječaja na hrvatski jezik možete preuzeti sa: http://www.croenergo.eu/
Prijave na : radionica@mingorp.hr

SEMINAR "OSNOVE INTELEKTUALNOG VLASNIŠTVA ZA PODUZETNIKE"
2011-12-16 14:48
Poštovani,
TERA TEHNOPOLIS d.o.o. i Državni zavod za intelektualno vlasništvo pozivaju Vas na seminar na temu zaštite intelektualnog vlasništva u praksi u Hrvatskoj, kao i u EU, koji će se održati u petak 16. prosinca 2011. u prostorijama TERA TEHNOPOLISA, Ljudevita Gaja 6 u Osijeku.
Radionica će se održati uz potporu projekta ip4inno i Europske poduzetničke mreže – EEN kroz CIP program.
Seminar je za sve sudionike besplatan uz obaveznu registraciju. Molimo Vas prijavite se prijavnicom koja se nalazi u privitku ovog poziva najkasnije do srijede 14. prosinca 2011. na mail: ured@tera.hr ili putem faxa na br: 031/251-005.

Poziv na radionicu „Patentne informacije i pretraživanje patentnih baza“
2011-12-14 15:24
U organizaciji Poslovno inovacijskog centra Hrvatske – BICRO i Državnog zavoda za intelektualno vlasništvo (DZIV) u srijedu 14.12.2011. s početkom u 9.00 h u prostorijama Algebra učilišta, na adresi Ilica 242 (ulaz iz Domobranske), u učionica broj „4“, održat će se radionica „Patentne informacije i pretraživanje patentnih baza“.
Radionica je namijenjena malim i srednje velikim tvrtkama koje žele bolje upoznati način korištenja informacija iz javno dostupnih patentnih baza kako bi ostvarili rast i daljnji razvoj svog poduzeća.
Glavni ciljevi ove radionice su:

Upoznavanje s osnovnim pojmovima patenata
Prezentacija metodologija pretraživanja patentnih baza
Praktični primjeri pretraživanja patentnih baza

Prijave na radionicu primaju se isključivo putem ONLINE prijave kojoj možete pristupiti OVDJE, zaključno do 12.12.2011. godine do 14h.
Parking nije osiguran, no može se koristiti po cijeni od 7 kn/h do 16h, te po 1 kn/h iza 16h. Predlažemo korištenje javnog prijevoza.
Za točnu lokaciju u http://maps.google.com/ upišite: 45.814814,15.944885
Kontakt osoba: Vedran Đidara
Tel: 01 2352 628
E-mail: vedran.didara@bicro.hr
Radionica je nastavak ciklusa edukacije o intelektualnom vlasništvu koje u okviru Europske poduzetničke mreže EEN-a organizira BICRO, vladina agencija za provedbu programa potpore tehnologijskom razvoju i glavni partner u EEN-u Hrvatske za inovacije i transfer tehnologije u suradnji s DZIV-om. Sljedeća radionica održat će se početkom prosinca ove godine.

Održan posljednji motivacijski seminar za žene u sklopu projekta EntrepreneurSHEp Croatia
2011-12-14 12:16
U Županji je 14. prosinca održan deseti i posljednji motivacijski seminar za poticanje poduzetništva žena, organiziran u okviru Projekta EntrepreneurSHEp, s ciljem okupljanja zaposlenih i nezaposlenih žena, poduzetnica početnica koje žele unaprijediti svoje poslovanje, te mladih žena koje su pri završetku svog obrazovanja, kako bi ih upoznali s uslugama Projekta i mogućnostima njihova uključivanja. Seminar se održao u organizaciji TERA Tehnopolis, partnera u projektu EntrepreneurSHEp.
Svoja poslovna iskustva s prisutnima su podijelile Natalija Pekić (Studio Karizma d.o.o.), prof.dr.sc. Edita Štefanić (Technologica d.o.o.), Mirjana Zelenika (Kuća Vitron) i Ljubica Čolakovac (Dom za stare i nemoćne Svjetlost).
Grad Županja, također je prepoznao važnost ovog projekta, te je omogućio održavanje motivacijskog seminara u prostorijama Grada. Gradonačelnik Davor Miličević, pozdravio je sve prisutne riječima ohrabrivanja i podrške za razvoj poduzetništva žena.

Održan motivacijski seminar za žene u Varaždinu
2011-12-12 15:27
U ponedjeljak, 12. prosinca 2011. održan je deveti i pretposljednji motivacijski seminar za žene u okviru projekta EntrepreneurSHEp. Seminar se održao u organizaciji Tehnološkog parka Varaždin, u Konferencijskoj dvorani TPV-a, Zagrebačka 89, Varaždin.
Pozdravni govor i predstavljanje projekta EntrepreneurSHEp – „Europska mreža ambasadorica ženskog poduzetništva“ održala je Vesna Torbarina iz HGK, voditeljica projekta EntrepreneurSHEp. Nakon toga održana je prezentacija „Kreativnošću do poduzetništva – 10 savjeta za početnike i napredne“ koju je održala Ivana Nikolić, ambasadorica ženskog poduzetništva iz tvrtke Indigo Plavo d.o.o. Poslije prezentacije uslijedio je okrugli stol – priče uspješnice „Počeci rada i izazovi koji su uslijedili – kako postati i ostati uspješna žena u Hrvatskoj“, na kojoj su sudjelovale Natalija Martinčević, dogradonačelnica Varaždina, Tamara Peras, novinarka, te četiri ambasadorice ženskog poduzetništva: Ivana Nikolić, Indigo Plavo d.o.o, Mirjana Rinkovec, Element d.o.o., Zita Bračko Matulić, ZIT d.o.o. te Danijela Komar, Minerva d.o.o.

Konferencija Zakonodavstvo Europske unije: Naučite pravila igre
2011-12-09 15:59
Hotel Sheraton, Zagreb, 9. prosinca 2011, 10 – 17 sati
Mjesečnik Banka u petak 9. prosinca organizira konferenciju Zakonodavstvo Europske unije: Naučite pravila igre na kojoj će iskusni stručnjaci predstaviti zakonodavstvo europskog tržišta kako bi se hrvatske tvrtke upoznale i prilagodile uvjetima poslovanja na jedinstvenom europskom tržištu kada Hrvatska 2013. postane članica Europske unije.
Predavači su članovi Katedre za europsko pravo Pravnog fakulteta u Zagrebu:
prof. dr. sc. Tamara Ćapeta, prof. dr. sc. Siniša Rodin, doc. dr. sc. Tamara Perišin, prof. dr. sc. Iris Goldner Lang i dipl. iur. Mislav Mataija.
Važnost konferencije je u tome da su predavači i teoretičari i praktičari jer su bili uključeni u pregovore Republike Hrvatske o ulasku u Europsku uniju, pa točno znaju kako i pod kojim uvjetima možemo poslovati s Europskom unijom, kako i gdje se svakodnevno donose odluke kojima se regulira poslovanje, i na koji način one utječu na gospodarske subjekte. Nakon svakog predavanja predavači će odgovarati na pitanja, što će biti prilika za konkretne odgovore i za međusobnu razmjenu mišljenja.
Konferencija će se održati u zagrebačkom hotelu Sheraton, a prijaviti se možete ovdje.
http://www.bankamagazine.hr/Projekti/ZakonodavstvoEuropskeunije.aspx)

10. Međunarodni sajam poduzetništva "Biznis baza 2011." u Beogradu
2011-12-02 10:51 - 2011-12-03 10:51
Srpska nacionalna agencija za regionalni razvoj u suradnji sa Beogradskim sajmom, organizira 10. Međunarodni sajam poduzetništva „Biznis Baza 2011“, koji će se održati od 1. do 3. prosinca, u paviljonu I, Beogradskog sajma u Beogradu.
U okviru sajma „Biznis Baza 2011“, Europska poduzetnička mreža 2.prosinca 2011. organizira
međunarodne poslovne susrete, u paviljonu I.

Sektori koji će biti zastupljeni na međunarodnim poslovnim susretima su:

Građevinska industrija i materijali
Metalna industrija
Elektro industrija i materijali
Reciklaža i obnovljive energije

Međunarodni poslovni susreti omogućavaju Vam da u okviru poslovnih susreta upoznate potencijalne poslovne partnere, ostvarite direktan kontakt sa predstavnicima stranih poduzeća, razmijenite iskustva, primjere dobre prakse i uspostavite poslovnu suradnju.

Europska mreža poduzetništva Srbije za Vas će izraditi raspored poslovnih sastanaka te Vam pomoći da se za njih pripremite. Predstavnici mreže stoje Vam na raspolaganju tijekom sastanaka.
Zašto sudjelovati:

Pronađite potencijalne poslovne partnere prije samog događaja, kako bi osigurali konkretne i efikasne razgovore
Ostvarite direktan kontakt sa potencijalnim poslovnim partnerima
Ostvarite kontakte sa potencijalnim poslovnim partnerima za razvoj komercijalnih i tehnoloških suradnji

Više informacija i formular za prijavu za međunarodne poslovne susrete (02.12.2011.) možete pronaći na web stranici događaja:
http://www.b2match.eu/bb2011

Više informacija i registracija za potencijalne izlagače na Međunarodnom sajmu poduzetništva „Biznis Baza 2011“ možete pronaći na web stranici događaja:
http://www.narr.gov.rs/bb2011/application-bb2011.pdf

Kontakt osoba: Srđan Milivojević
Nacionalna agencija za regionalni razvoj
Tel: +381 11 2060 826
Mob: +381 64 8018 626
E-mail: srdjan.milivojevic@narr.gov.rs

Kontakt osoba: Marko Kovačević
Privredna komora Srbije
Tel: +381 11 3300 928
E-mail: marko.kovacevic@pks.rs; een@pks.rs

„IMP3rove - Rast kroz upravljanje inovacijama“ - radionica za poduzetnike
2011-12-01 15:11
U organizaciji Ureda za transfer tehnologije (UTT) Sveucilista u Splitu u cetvrtak 01. prosinca 2011. s pocetkom u 9 sati u sjevernoj zgradi Sveucilisne knjiznice, na adresi R. Boskovica 31 odrzati ce se radionica „IMP3rove – Rast kroz upravljanje inovacijama“.
Radionica je namijenjena poduzetnicima, ali je otvorena i prema onima koji razmisljaju o poduzetnistvu. IMP3rove na jednostavan i brz način dokumentira snage i slabosti tvrtke u upravljanju inovacijama. Metodologija je priznata u EU i razvija se kao budući standard za inovacijsku metriku.
Sudjelovanje na radionici je besplatno, a broj sudionika je ogranicen. Prijave na radionicu primaju se iskljucivo on-line: http://goo.gl/vMWz3
Program radionice nalazi se u prilogu.

Poslovni susreti na temu zelene ekonomije Sajam Pollutec Horizon
2011-11-30 14:26 - 2011-12-01 14:26
Paris nord Villepinte expo, Pav.6, 30. studenog i 1. prosinca 2011.
Hrvatska gospodarska komora – županijska komora Rijeka zajedno sa komorama mreže Nova Alpe Adria koordinira sudjelovanje tvrtki iz regija Friuli Venezia Giulia, Veneto, Koruška te Slovenije, Istre i Primorsko gornske županije kako bi sudjelovale na poslovnim susretima na temu zelene tehnologije koji će se održati u Parizu, za vrijeme trajanja sajma Pollutec Horizon.
Susrete organiziraju komore Pariza i Versailla u okviru Europske poduzetničke mreže. Predviđa se sudjelovanje tvrtki iz Europske unije ali također i Afrike te Južne Amerike, zahvaljujući saradnji sa organizacijom UNIDO. Uključeni su slijedeći sektori:

okoliš
energija
čiste tehnologije

Kako se registrirati:
1) Otvorite web platformu http://pollutec2011.b2b-match.com
2) Otvorite link REGISTRACIJA i slijedite uputstva kako biste unijeli podatke o vašoj kompaniji koji će biti objavljeni u on line katalogu
REGISTRIRATI SE MOŽETE DO 4. STUDENOG 2011. Od 4 studenog do 22. studenog tvrtke će iz on line kataloga moći odabrati partnere za razgovor.
Detalji o koracima koje treba poduzimati pri registraciji nalaze se na linku http://pollutec2011.b2b-match.com. Pažljivo ih pročitajte.
Plaćanje:
Tvrtke koje sudjeluju na poslovnim razgovorima trebati će platiti pristojbu. Fakturu će vam ispostaviti direktno organizator prema adresi koju ste naveli u vašem profilu;
– 100 € za sudionike iz zemalja EU
– 119,60 € za sudionike iz zemlja izvan EU
Službeni jezik susreta biti će engleski.
Također vas molimo da nam pošaljte kopiju registracije, kako bismo vam poslali detaljne informacije vezane za smještaj i putovanje. Kopiju registracije pošaljite na fax 051 216 033, e – mail: santonin@hgk.hr.

Europska poduzetnička mreža i podrška za izvoz
2011-11-30 14:16
Znanstveno-tehnologijski park Sveučilišta u Rijeci d.o.o. poziva Vas da sudjelujete na seminaru

Europska poduzetnička mreža
i podrška za izvoz

srijeda, 30. studenoga 2011. godine s početkom u 09.30 sati do 13.30 sati
Znanstveno-tehnologijski park Sveučilišta u Rijeci d.o.o., Slavka Krautzeka 83/a, Rijeka
(učionica na prvom katu)

Želite li otvoriti ili proširiti mogućnost izvoza?
Kako pronaći poslovne partnere u Europskoj Uniji?
Odgovore na ova i mnoga druga pitanja dobiti ćete na prezentaciji o Enterprise Europe Network – EEN ili Europskoj poduzetničkoj mreži, namijenjenoj vlasnicima i menadžerima malih i srednjih poduzeća, te članovima akademske zajednice koji surađuju ili žele surađivati sa industrijom.
Ovom prezentacijom dobit ćete informacije o mogućnostima uključivanja u EEN Mrežu i izradu vlastitog poslovnog ili tehnološkog profila, putem kojeg ćete se direktno povezati sa potencijalnim poslovnim partnerima u Europi.

Sadržaj
Informiranje, edukacija i internacionalizacija poduzeća
Baza poslovne suradnje
Besplatni seminari, info dani i radionice
Gospodarski susreti
Praćenje EU programa
Inovacije, transfer tehnologije i znanja
Baza tehnologije i inovacija
Poslovni susreti
Posjeti tvrtkama , B2B sastanci
Potpora sudjelovanju MSP-a u otvorenim EU natječajima
Baza partnera za istraživačke projekte
Info o otvorenim FP7 natječajima
Spajamo gospodarstvo i znanosti

Znanstveno-tehnologijski park Sveučilišta u Rijeci d.o.o. jedan je od partnera u sedmočlanom Konzorciju Europske poduzetničke mreže u Republici Hrvatskoj, čiji vodeći koordinator je Hrvatska gospodarska komora. Zajedničkim snagama pružaju potporu i savjet gospodarstvenicima, te im pomažu maksimalno iskoristiti mogućnosti Europske unije i jedinstvenog europskog tržišta. Usluge EEN Mreže specifično su kreirane za male i srednje poduzetnike, ali su dostupne i poslovnim institucijama, istraživačkim centrima, te sveučilištima u cijeloj Europi.
Kako bi ste se registrirali, molimo da popunite priloženi prijavni obrazac te ga pošaljete do ponedjeljka, 28. studenoga 2011. godine na adresu elektroničke pošte: bfranovic@uniri.hr.
Broj sudionika je ograničen, a prijave se prihvaćaju prema redoslijedu zaprimanja. Dodatne informacije o seminaru možete dobiti putem telefona pozivom na broj: +385 (0)51 265 961.
Predavač:
Nataša Ranković, zaposlena u Znanstveno-tehnologijskom parku Sveučilišta u Rijeci d.o.o. od rujna 2010. godine na radnom mjestu koordinatora projekata, po zanimanju je magistra ekonomije sa završenim specijalističkim programom Voditelja projekata iz EU fondova. Prethodno radno iskustvo stjecala je u komercijalnom sektoru u nekoliko vodećih tvrtki u regiji, kao što su Plodine d.d. na poslovima voditelja nabave u neprehrani, te Rijekatekstil-Domusu na poslovima brand managera. Bila je odgovorna za organiziranje nabave i prodaje više od tisuću različitih artikala u mreži prodajnih mjesta, s iskustvom u definiranju strategije branda, praćenju razvoja branda na teritoriju Republike Hrvatske, pregovaranju i upravljanju radom.

Marco Polo II info dan
2011-11-28 13:18 - 2011-11-29 13:18
Klaster intermodalnog prijevoza – KIP Vas poziva na Marco Polo II info dan koji će se održati u ponedjeljak 28. studenog 2011. u vijećnici Hrvatske gospodarske komore.
Marco Polo II je program Europske Unije namijenjen sufinanciranju troškova prijevoza tereta bilo da se radi o tvrtkama u privatnom ili državnom vlasništvu. Najčešći korisnici su prijevoznici iz svih grana prijevoza (osim zračnog), špediteri, luke, proizvođači, itd.
Ciljevi programa Marco Polo II su smanjenje opterećenja cestovnog prometa, smanjenje negativnog učinka teretnog prijevoza na okoliš u zemljama Europske unije i jačanje intermodalnosti, čime se želi pridonijeti učinkovitosti i održivosti prometnog sustava. U svrhu ostvarenja tog cilja program podupire aktivnosti u teretnom transportu, logistici i drugim relevantnim tržištima, uključujući tzv, „morske autoceste“ i mjere izbjegavanja cestovnog preopterećenja.
Program podupire projekte na međunarodnim prometnim dionicama. Projekte mogu prijavljivati pravne osobe registrirane u državama članicama programa (zemlje EU, Norveška, Island, Lihtenštajn i Hrvatska), samostalno ili u konzorciju sastavljenom od dva ili više subjekta. Iz proračuna programa financira se između 35% i 50% ukupnih prihvatljivih troškova projekta, ovisno o aktivnosti.

Više informacija o programu i procesu prijave možete saznati na Marco Polo II info danu. Sudjelovanje jebesplatno, a program održavanja info dana možete pronaći u privitku.
Molimo da svoj dolazak potvrdite mailom na vujnovic@shortsea.hr, telefonski na 051 344 252 ili faxom na 051 344 308.

Motivacijski seminar u okviru projekta „EntrepreneurSHEp Croatia“ u Zadru
2011-11-23 14:49
Dana 23. studenog 2011. godine u HGK – Županijskoj komori Zadar održat će se motivacijski seminar za žene u okviru projekta „EntrepreneurSHEp Croatia“ – Europska mreža žena ambasadorica poduzetništva. Seminar organizira Hrvatska gospodarska komora u suradnji sa Hrvatskim zavodom za zapošljavanje. Na seminar su pozvane žene iz ciljne grupe seminara: nezaposlene žene, žene koje prvi put traže posao, mlade žene koje su upravo završile svoje obrazovanje te poduzetnice početnice.
Uvodnu riječ imat će Tajnik ŽK- Zadar g. Denis Ikić. Nakon predstavljanja projekta od strane gđe Vesne Torbarine, koordinatorice projekta „EntrepreneurSHEp Croatia“, nazočnima će se obratiti predstavnik Hrvatskog zavoda za zapošljavanje, Područne službe Zadar, te predstaviti Nacionalni plan za poticanje samozapošljavanja za razdoblje 2011 – 2012. Nakon toga uslijedit će predstavljanje i inspirativno predavanje hrvatskih ambasadorica za ovu regiju projekta (koja obuhvaća Zadarsku, Šibensko-kninsku, Splitsko-dalmatinsku i Dubrovačko-neretvansku županiju).
Svoje uspješne priče i zanimljiva iskustva iznijet će:

Helena Budiša – direktorica i vlasnica tvrtke UHY HB EKONOM d.o.o. koja se bavi revizijom, računovodstvom, poreznim i poslovnim savjetovanjem i ostalim financijskim uslugama. Tvrtka je članica međunarodne mreže revizora i računovođa UHY International iz Londona.
Lada Karničić – direktorica i vlasnica tvrtke Trenton d.o.o. koja proizvodi autohtone prehrambene proizvode po tradicionalnim recepturama, s ciljem pružanja visokih standarda kvalitete uz pristupačne cijene.
Ratka Jurković – direktorica tvrtke SVAN consulting, konzultantica iz područja mekih menadžerskih vještina, ključna ekspertica na EU projektima, predavačica na visokoškolskim institucijama i sveučilištima u zemlji i inozemstvu.

Motivacijski seminar Europska mreža ambasadorica ženskog poduzetništva u Puli
2011-11-18 12:05
Hrvatska gospodarska komora u suradnji sa Hrvatskim zavodom za zapošljavanje, te zajedno sa svojim projektnim partnerima TERA TEHNOPOLIS d.o.o. iz Osijeka, Tehnološkim parkom Varaždin – TPV i Visokom školom za ekonomiju, poduzetništvo i upravljanje „Nikola Šubić Zrinski“ iz Zagreba poziva Vas na motivacijski seminar u okviru projekta „EntrepreneurSHEp Croatia“ – Europska mreža žena ambasadorica poduzetništva koji će se održati u
Hrvatskoj gospodarskoj komori – Županijskoj komori Pula
Cararrina 5, Pula, Velika dvorana
18. studeni 2011. (petak), s početkom u 12:00 sati
Projektom „EntrepreneurSHEp Croatia“ partneri u projektu odlučili su zajednički doprinijeti poticanju razvoja ženskog poduzetništva koje je u Hrvatskoj još uvijek nedovoljno iskorišteno. Žene još uvijek osjećaju nedostatak razumijevanja društvene okoline kao i nedostatak samopouzdanja kada je riječ o upuštanju u rizik poduzetničkih pothvata i otvaranja vlastitih tvrtki.
Mreža ambasadorica ženskog poduzetništva pomoći će u podizanju sposobnosti žena u stvaranju vizije, jačanju samopouzdanja u postavljanju i kreiranju uspješnog poslovanja.
Ovo je jedan u nizu motivacijskih seminara u okviru projekta na kojima ćemo putem ambasadorica, odabranih uspješnih poslovnih žena u Hrvatskoj poticati nezaposlene i ostale žene da započnu poduzetničku djelatnost i osnuju vlastite tvrtke, kao i podizanje svijesti o poduzetništvu žena.
Nakon ciklusa seminara održat će se pet „follow-up“ radionica kroz koje je cilj dovesti zainteresirane žene na razinu pokretanja njihove vlastite tvrtke, te izbor najperspektivnije žene u svakoj regiji kojoj će se pružiti dodatna potpora. Osim toga, tri sudionice imati će mogućnost postati nove ambasadorice koje će nastaviti nadahnjivati druge perspektivne žene poduzetnice i nakon završetka projekta.
Ciljane grupe seminara su nezaposlene žene, žene koje prvi put traže posao te mlade žene koje su upravo završile svoje obrazovanje.
Ukoliko ste zainteresirane za sudjelovanje na seminaru, molimo Vas da svoje sudjelovanje potvrdite dostavom ispunjene prijavnice (u prilogu) najkasnije do 16. studenog 2011. na e-mail lropac@hgk.hr ili fax 052/211 875.

TecnoInCon konferencija i poslovni susreti za ICT tvrtke u Varaždinu
2011-11-16 08:33 - 15:33
Tehnološki park Varaždin i partneri: Poslovno inovacijski centar Hrvatske (BICRO), Znanstveno tehnologijski park Rijeka i University of Primorska Science and Research Centre of Koper organiziraju poslovne susrete i TechnoInCon konferenciju u Varaždinu, 16.11.2011.

Konferencija i poslovni susreti pružit će priliku za raspravu i suradnju ICT kompanija i institucija iz regije jugoistočne Europe i ostalih europskih zemalja.

Ovogodišnja TechnoInCon konferencija i poslovni susreti dio su Globalnog tjedna poduzetništva (14/11/2011 – 18/11/2011), događaja koji suorganiziraju Technološki park Varaždin Ltd., Microsoft Innovation Centre Varaždin i Future Cities Institute. Focus događaja je na potporne programe za MSPove.

Fokus poslovnih susreta i TechnoInCon konferencije bit će na:
1. Business enablement
2. Agile businesses
3. Cloud computing

Više informacija o temama dostupno je ovdje:
http://bit.ly/BE2011_topics

Molimo Vas da se za sudjelovanje registrirate ovdje :
http://bit.ly/BE2011_register

Ukoliko želite zakazati B2B sastnak, molimo slijedite upute ovdje::
http://bit.ly/BE2011_B2B
Za sva pitanja se možete javiti kontakt osobi u Tehnološkom parku Varaždin:
Kalo Kukec
T:: 00 385 42 500 051 F:: 00 385 42 500 052 M:: 00 385 98 472 051www.tp-vz.hr
karlo.kukec@tp-vz.hr

Gospodarski susreti "Greening business through the Enterprise Europe Network"
2011-11-10 14:38
Tera Tehnopolis d.o.o. i partneri vas pozivaju na Brokerage event:
Greening business through the Enterprise Europe Network
U cilju podrške inovativnom poduzetništvu, Tera Tehnopolis d.o.o, zajedno sa Poslovno-inovacijskim centrom Hrvatske BICRO, Hrvatskom gospodarskom komorom, Tehnološkim parkom Varaždin d.o.o., Mariborskom razvojnom agencijom, Zaklade za razvoj poduzetništva županije Zala te Gospodarskom komorom pokrajine Pecs-Baranya organizira bilateralne poslovne susrete (brokerage event) koji će se održati u sklopu izložbe Budi Uzor, 10. studenog 2011. na Zagrebačkom velesajmu.
Cilj je unaprijediti transfer tehnologije i ekološke performanse malog i srednjeg poduzetništva u različitim sektorima industrije s naglaskom na prehrambenu industriju, proizvodnju građevinskog materijala, obnovljive izvore energije i IT sektor.
Tvrtke se pozivaju da iskoriste ovu jedinstvenu priliku za susret s potencijalnim poslovnim partnerima, na jednom mjestu, tijekom niza unaprijed planiranih B2B susreta, predstave svoju ponudu i zahtjeve i započnu uspješnu suradnju.
Kontakt:Ana Nikšićaniksic@tera.hrTel.: +385 31 251002Fax: +385 31 251005www.tera.hr

Budi Uzor 2011. ove godine se seli u Zagreb!
2011-11-09 14:31 - 2011-11-12 14:31
Komercijalizacija inovacija je izuzetno složen posao i kako bi se postigla što bolja učinkovitost potrebita je suradnja svih koji su uključeni u taj proces. Tera Tehnopolis d.o.o. i ove godine u suradnji s Hrvatskom udrugom inovatora-poduzetnika (HUIP), organizira 7. Međunarodnu izložbu inovacija, prototipova i studentskih poslovnih planova BUDI UZOR 2011.
I ove godine izlobžba Budi Uzor organizira se zajedno sa međunarodnim salonom inovacija INOVA. Zajednički nastup donosi iskustvo INOVE i orijentaciju prema studentima i poduzetništvu te dinamizam koji prati Budi Uzor. Inova i Budi Uzor predstavljaju najveću manifestaciju ovakvog tipa u Hrvatskoj.
U okviru Europske poduzetničke mreže – EEN održati će se bilateralni poslovni susreti u području unapređenja ekoloških performansi s naglaskom na slijedeće sektore: prehrambena industrija, proizvodnja građevinskog materijala, obnovljivi izvori energije i IT sektor. Kroz ovaj događaj želimo omogućiti međunarodnu suradnju hrvatskih malih i srednjih poduzeća s mađarskim i slovenskim tvrtkama.
Termin održavanja izložbe je od 09.-12.11.2011. godine na Zagrebačkom velesajmu. Ostale informacije o izložbi možete dobiti na broj telefona 031/251-000 ili na službenoj web stranici www.tera.hr

Split - Motivacijski seminar Europska mreža ambasadorica ženskog poduzetništva
2011-11-08 13:34
Hrvatska gospodarska komora u suradnji sa Hrvatskim zavodom za zapošljavanje, te zajedno sa svojim projektnim partnerima TERA TEHNOPOLIS d.o.o. iz Osijeka, Tehnološkim parkom Varaždin – TPV i Visokom školom za ekonomiju, poduzetništvo i upravljanje „Nikola Šubić Zrinski“ iz Zagreba poziva Vas na motivacijski seminar u okviru projekta „EntrepreneurSHEp Croatia“ – Europska mreža žena ambasadorica poduzetništva koji će se održati u

Hrvatskoj gospodarskoj komori – Županijskoj komori Split

Obala Ante Trumbića 4, Split

8. studenog 2011, s početkom u 11:00 sati

Projektom „EntrepreneurSHEp Croatia“ partneri u projektu odlučili su zajednički doprinijeti poticanju razvoja ženskog poduzetništva koje je u Hrvatskoj još uvijek nedovoljno iskorišteno. Žene još uvijek osjećaju nedostatak razumijevanja društvene okoline kao i nedostatak samopouzdanja kada je riječ o upuštanju u rizik poduzetničkih pothvata i otvaranja vlastitih tvrtki.
Mreža ambasadorica ženskog poduzetništva pomoći će u podizanju sposobnosti žena u stvaranju vizije, jačanju samopouzdanja u postavljanju i kreiranju uspješnog poslovanja.
Ovo je jedan u nizu motivacijskih seminara u okviru projekta na kojima ćemo putem ambasadorica, odabranih uspješnih poslovnih žena u Hrvatskoj poticati nezaposlene i ostale žene da započnu poduzetničku djelatnost i osnuju vlastite tvrtke, kao i podizanje svijesti o poduzetništvu žena.
Nakon ciklusa seminara održat će se pet „follow-up“ radionica kroz koje je cilj dovesti zainteresirane žene na razinu pokretanja njihove vlastite tvrtke, te izbor najperspektivnije žene u svakoj regiji kojoj će se pružiti dodatna potpora. Osim toga, tri sudionice imati će mogućnost postati nove ambasadorice koje će nastaviti nadahnjivati druge perspektivne žene poduzetnice i nakon završetka projekta.
Ciljane grupe seminara su nezaposlene žene, žene koje prvi put traže posao te mlade žene koje su upravo završile svoje obrazovanje.

Poslovni forum podunavske regije, Austrijska gospodarska komora, Beč
2011-11-03 11:53 - 2011-11-04 11:53
U kontekstu Strategije Europske unije za Podunavlje, a u suglasnosti s Općom upravom za regionalnu politiku (DG for Regional Policy), Ured za promociju vanjske trgovine Austrije, u suradnji s partnerima iz Europske poduzetničke mreže, organizira Poslovni forum podunavske regije, koji će se održati 3. i 4. studenog 2011. godine Austrijskoj gospodarskoj komori u Beču.
Glavne teme susreta su obnovljivi izvori energije i energetska učinkovitost te digitalna agenda.
Europska komisija i Europski parlament donijeli su EU Strategiju za podunavsku regiju, s ciljem jačanja suradnje zemalja s tog područja. Ekonomski i politički stručnjaci će predstaviti svoje vizije o tome kako provoditi EU Strategiju za Podunavlje u dijelu koji se odnosi na obnovljive izvore energije, energetsku učinkovitost i digitalnu agendu. Poduzeća, posebice mala i srednja, imat će priliku stupiti u kontakt s predstavnicima inozemnih poduzeća iz relevantnih sektora, kao i s predstavnicima znanstvenih i javnih ustanova, a sve u okviru B2B poslovnih susreta, čije je održavanje predviđeno u okviru ovog poslovnog foruma (program u privitku).
Na sudjelovanje na Poslovnom forumu podunavske regije i B2B poslovnim razgovorima do sada se prijavilo više od 240 sudionika iz 12 država, među kojima i nekoliko sudionika iz Hrvatske (pregled sudionika: http://www.b2match.eu/danuberegionbusinessforum/participants#?).
Ukoliko i Vi želite sudjelovati na predmetnom događanju, molimo da se registrirate na http://www.b2match.eu/danuberegionbusinessforum/participants/new.

VENTURE CAPITAL, NAČIN FINANCIRANJA RAZVOJA MALIH I SREDNJIH PODUZEĆA
2011-10-28 14:02
VENTURE CAPITAL, NAČIN FINANCIRANJA RAZVOJA MALIH I SREDNJIH PODUZEĆA
Zagreb, Hotel Dubrovnik, 28.listopada 2011., (09:00-16:30 h)

Venture kapital investicije jedan su od načina financiranja trgovačkih društava putem specijaliziranih investicijskih kuća koje investiraju ulažući sredstva u temeljni kapital poduzeća te na taj način u potpunosti dijele ekonomsku sudbinu poduzeća zajedno s osnivačem/poduzetnikom. Financiranje putem fondova rizičnog kapitala pogodno je za mala i srednja poduzeća, kao i za velike poduzetnike čiji rast i povećanje operativnih aktivnosti zahtijevaju dodatna ulaganja, a samim tim i velike količine svježeg kapitala.
Radionica je namijenjena inovativnim tvrtkama, a zamišljena je kao interaktivni proces učenja o načinu funkcioniranja venture kapital fondova te prezentiranja konkretnih projekata potencijalnim investitorima. Pomoću coaching-metoda vodeći ljudi odabranih poduzeća, start-up-ova i projekata dobit će povratne informacije i praktične savjete kako unaprijediti poslovni plan te kako se prezentirati strateškim partnerima ili investitorima.
Teme koje će radionica pokriti su:

Što jest, a što nije venture kapital?
Razlika između debt i venture kapitala?
Koliko sredstava treba vaša tvrtka?
Kako se pripremiti za pregovore i ugovaranje za VC

Sudionici će sudjelovanjem:

Naučiti o tipovima različitih izvora financiranja i njihovih karakteristika
Poboljšati poduzetničke kapacitete za razvoj i rast tvrtki putem strateškog partnerstva
Olakšati ostvarivanje kontakata s potencijalnim investitorima ili posrednicima

Voditelj radionice je gosp. Dino Bendeković, direktor poduzeća Interfokus d.o.o., a na radionici će sudjelovati i predstavnici investitora iz Hrvatske i Slovenije.
Prijave na radionicu zaprimaju se isključivo putem ONLINE prijave kojoj možete pristupiti OVDJE zaključno s 24.10.2011. godine. Razmatrat će se samo u potpunosti ispunjene prijave.
Prijave prolaze kroz proces selekcije prema kriterijima inovativnosti i komercijalnog potencijala. Selekcijski odbor čine Sektor za inovacije BICRO-a i predavači.
Svi prijavljeni kandidati dobit će obavijest o sudjelovanju nakon isteka roka za prijavu.

Sudjelovanje na radionici je besplatno, a broj sudionika ograničen je na 15.
Kontakt osoba: Vedran Đidara Tel: 01 2352 628 E-mail: vedran.didara@bicro.hr

Motivacijski seminar: Europska mreža ambasadorica ženskog poduzetništva
2011-10-26 11:00 - 17:00
Hrvatska gospodarska komora u suradnji sa Hrvatskim zavodom za zapošljavanje, te zajedno sa svojim projektnim partnerima TERA TEHNOPOLIS d.o.o. iz Osijeka, Tehnološkim parkom Varaždin – TPV i Visokom školom za ekonomiju, poduzetništvo i upravljanje „Nikola Šubić Zrinski“ iz Zagreba poziva Vas na motivacijski seminar u okviru projekta „EntrepreneurSHEp Croatia“ – Europska mreža žena ambasadorica poduzetništva koji će se održati u

Hrvatskoj gospodarskoj komori – Županijskoj komori Rijeka
Bulevar oslobođenja 23, Rijeka
26. listopada 2011, s početkom u 11:00 sati

Projektom „EntrepreneurSHEp Croatia“ partneri u projektu odlučili su zajednički doprinijeti poticanju razvoja ženskog poduzetništva koje je u Hrvatskoj još uvijek nedovoljno iskorišteno. Žene još uvijek osjećaju nedostatak razumijevanja društvene okoline kao i nedostatak samopouzdanja kada je riječ o upuštanju u rizik poduzetničkih pothvata i otvaranja vlastitih tvrtki.

Mreža ambasadorica ženskog poduzetništva pomoći će u podizanju sposobnosti žena u stvaranju vizije, jačanju samopouzdanja u postavljanju i kreiranju uspješnog poslovanja.

Ovo je jedan u nizu motivacijskih seminara u okviru projekta na kojima ćemo putem ambasadorica, odabranih uspješnih poslovnih žena u Hrvatskoj poticati nezaposlene i ostale žene da započnu poduzetničku djelatnost i osnuju vlastite tvrtke, kao i podizanje svijesti o poduzetništvu žena.

Nakon ciklusa seminara održat će se pet „follow-up“ radionica kroz koje je cilj dovesti zainteresirane žene na razinu pokretanja njihove vlastite tvrtke, te izbor najperspektivnije žene u svakoj regiji kojoj će se pružiti dodatna potpora. Osim toga, tri sudionice imati će mogućnost postati nove ambasadorice koje će nastaviti nadahnjivati druge perspektivne žene poduzetnice i nakon završetka projekta.

Ciljane grupe seminara su nezaposlene žene, žene koje prvi put traže posao te mlade žene koje su upravo završile svoje obrazovanje.

Ukoliko ste zainteresirane za sudjelovanje na seminaru, molimo Vas da svoje sudjelovanje potvrdite dostavom ispunjene prijavnice (u prilogu) najkasnije do 25. listopada 2011. na E bkalokira@hgk.hr ili F 051/216 033.

Radionica „Kako do financijskih sredstava iz EU fondova za turistički sektor“
2011-10-21 11:50
Dani hrvatskog turizma, odnosno godišnji susret hrvatskih turističkih djelatnika, održan je od 19. do 21. listopada 2011. godine, u Šibeniku, u Hotelskom naselju Solaris. U sklopu DHT 21. listopada održana je i radionica „Kako do financijskih sredstava iz EU fondova za turistički sektor“ u organizaciji HGK – Europske poduzetničke mreže, uz suorganizaciju Ministarstva turizma. Radionici je nazočilo 100ak sudionika.
Nakon pozdravne riječi Vesne Torbarina, voditeljice Europske poduzetničke mreže pri HGK, Nataša Filipović, viša stručna savjetnica Uprave za Operativni program za regionalnu konkurentnost (MINGORP) objasnila je Mogućnosti financiranja projekata u turizmu kroz strukturne fondove, odnosno mogućnosti koje Operativni program za regionalnu konkurentnost.
Tomislav Vukovac, ravnatelj Uprave za turističku infrastrukturu i zaštitu turističke resursne osnove Ministarstva turizma, održao je prezentaciju pod nazivom Priprema projekata javne turističke infrastrukture za EU fondove.
Na radionici su izloženi vrlo zanimljivi projekti korištenja EU fondova za turističke projekte. Zvonko Belić, Direktor Centra za EU projekte u tvrtki Sava d.d., objasnio je na koji je način Sava sa svojom filozofijom »svaki projekt – EU projekt« dosada povukla oko 1 milijun eura godišnje iz raznih EU projekata i fondova. Alan Novosad, direktor podružnice u Hrvatskoj češke konzultantske tvrtke Eurovision d.o.o. specijalizirane za EU fondove, iznio je primjere čeških turističkih projekata financiranih iz EU fondova, uključujući i zanimljiv primjer toplica u kojem se gosti kupaju u pivu.

Gospodarski susreti B2B@SASOfair
2011-10-21 09:59
Partneri u Europskoj poduzetničkoj mreži (EEN) Hrvatska gospodarska komora Županijska komora Split, Ured za transfer tehnologije Sveučilišta u Splitu, i Poslovno–inovacijski centar Hrvatske – BICRO te strani partneri iz mreže
Pozivaju Vas na 4. međunarodne gospodarske susrete u Splitu,
u petak, 21. listopada 2011., na sajmu SASO s početkom u 9:30 sati.

Sajam SASO (www.sasofair.com) predstavlja jedan od najznačajnijih sajmova za graditeljstvo, drvnu i metalnu industriju, alate i opremu, elektrotehniku, energetiku i telekomunikacije, te obrtništvo i malo gospodarstvo. Prošlogodišnji sajam privukao je više od 37.000 posjetitelja kojima se predstavilo 1500 izlagača na 33.000 m2 izložbenog prostora.
Prošle godine na gospodarskim susretima sudjelovala su 122 sudionika (BiH, DE, ES, HR, IT, RS) iz 92 tvrtke koji su održali ukupno 126 bilateralnih sastanaka. Poduzetnici su u anketi po završetku događanja iskazali veliko zadovoljstvo organizacijom (94%) i samim iskustvom sudjelovanja. Susreti su pokrenuli nove poslovne suradnje, te partnerstva u prijavama EU projekata
Gospodarski susreti (brokerage event)
Europska poduzetnička mreža organizira međunarodne gospodarske susrete diljem Europe, gdje se poduzetnicima otvara mogućnost osobno upoznati potencijalne poslovne partnere. Na ovakvim događanjima poduzetnici mogu ostvariti direktan kontakt i održati sastanak s odabranim predstavnikom strane organizacije, na taj način upoznati profil tvrtke, njene usluge i proizvode te uživo procijeniti mogućnost zajedničkog interesa za suradnjom u budućnosti. Naš je posao za Vas izraditi raspored poslovnih sastanaka i pomoći Vam pripremiti se za njih.
Zašto sudjelovati?

Pronađite potencijalne partnere prije samog događanja kako bi osigurali konkretne i efikasne razgovore
Ostvarite direktan kontakt s potencijalnim partnerima tijekom unaprijed dogovorenih individualnih susreta
Ostvarite kontakte za razvoj komercijalnih i tehnoloških partnerstava
Kontakt osobe Europske poduzetničke mreže stoje Vam na raspolaganju tijekom sastanaka
Sudjelovanje je potpuno besplatno!

Više informacija i formular za registraciju možete pronaći na web stranici događanja:
www.utt.hr/b2b/saso2011

Radujemo se Vašem dolasku.

Talking Europe Lectures and Debates 2011
2011-10-19 15:55 - 2011-11-02 15:55
Lectures and debates organized by the Institute ofSocial Sciences Ivo Pilar in cooperation with the regionaloffice of Konrad-Adenauer-Stiftung in Zagreb.Talking Europe lectures and paneldebates reflect on the EU accessionand enlargement process as wellas on future key challenges forEuropean states and societes.
Place: Institute Ivo Pilar, Marulićev trg 19, Conference Hall, 1. floor
Time: Lectures and panel debates start at 18 h c.t. The lectures and debates are held inEnglish or German or Croatian language.
Simultaneous translation is beenprovided.
19 October 2011
After Croatia’s EU accession— how to finalize SOE integration?Lecturer: Gerald KNAUSS, Director of the European Stability Initiative (ESI), Berlin/IstambulDiscussants: Doc. Dr. Andrea FELDMAN, Faculty of Teacher Education, University of ZagrebProf. Dr. Dejan JOVIΔ, Faculty of Political Science, University of ZagrebDr. Sc. Neven ©IMAC, Vice-President of the Center for European Documentation and ResearchRobert Schuman, SplitModerator: Dr. sc. Saπa POLJANEC BORIΔ, Ivo Pilar Institute, Zagreb
2 November 2011
Euro-crisis, governance, social cohesion— what are European values worth today?Lecturer: Prof. Dr. Bengt BEUTLERDiscussants: Dr. Caroline HORNSTEIN TOMIΔ, Ivo Pilar Institute, ZagrebDr. Predrag BEJAKOVIΔ, Institute of Public Finance, ZagrebModerator: Prof. Dr. Drago »ENGIΔ, Ivo Pilar Institute, Zagreb

Gospodarski susret "Tech Fruits & Vegetable 2011 - 3rd Ediction"
2011-10-19 13:52 - 2011-10-20 13:52
Cilj unaprijed dogovorenih sastanaka je uspješnije povezivanje partnera na projektima razvoja novih proizvoda i inovacija putem osobnih kontakta licem u lice. Registrirajte se sa vlastitim profilom, vašim područjem interesa, proizvodima i uslugama. Ovo će omogućiti identificiranje partnera s potrebnim znanjem i iskustvom prije samog dolaska na gospodarski susret.
Glavne teme i sektori: • Procesiranje, oprema i podupiruće tehnologije • Packaging • Food Safety and Quality
Kontakt: Valentina Patano
Tel: +390516377034 valentina.patano@rer.camcom.it

Regionalna konferencija "Intermodalni prijevoz i razvojni projekti"
2011-10-12 15:37
Podsjećamo Vas na Regionalnu konferenciju „Intermodalni prijevoz i razvojni projekti“ koja će se 12./13. 10. održati u Hrvatskoj gospodarskoj komori u Zagrebu. Rok za prijavu je 7. 10. U prilogu se nalazi program konferencije i prijavni obrazac.
Cilj konferencije jest upoznati sudionike s trenutnim stanjem, mogućnostima i prednostima intermodalnog prijevoza u regiji jugoistočne Europe kao i s mogućim načinima financiranja projekata iz fondova Europske Unije.
Prvi dan konferencije, 12.listopada posvećen je upoznavanju s trenutnim stanjem, prednostima i nedostacima liberalizacije željezničkog tržišta u regiji kao i upoznavanju s projektom Cargo 10 i njegovim mogućim proširenjem na ostale koridore. Biti će govora o regionalnim logističkim centrima, poslovnom udruživanju, informatizaciji te ekološkom aspektu regionalnog intermodalnog sustava.
U poslijepodnevnim satima održati će se 6. Međunarodno znanstveno savjetovanje „Ports and Waterways“ – POWA, čiji radovi se bave problematikom vodnog i kopnenog prometa.
Drugi dan, 13. listopad namjenjen je upoznavanju sa europskim fondovima koji su namijenjeni ili mogu doprinijeti razvoju prometnog sustava. Biti će riječi o fondovima FP7, TEN-T, Marco Polo II, IPA (Adriatic, SEE, MED, bilateralni), CIP te pojednostavljenim carinskim postupcima kao generatoru razvoja intermodalnog prijevoza u regiji.
Osim teoretskog upoznavanja, u poslijepodnevnim satima održat će se radionice za sve polaznike kako bi se olakšao proces prijave za neke od spomenutih fondova. Svi sudionici imat će se priliku na praktičnim primjerima upoznati s cjelokupnom dokumentacijom i procesom prijave na natječaje za svaki pojedini program.
Konferencija se održava na hrvatskom i engleskom jeziku, a sudjelovanje je besplatno.
Za prijavu je potrebno ispuniti prijavni obrazac u te ga do 7.10. poslati mailom na vujnovic@shortsea.hr ili faxom na +385 (0)51 344 308.

Konferencija “Iskustva malih i srednjih poduzeća nakon pristupanja EU”
2011-10-06 15:45
Hrvatska gospodarska komora, Europska poduzetnička mreža Hrvatske (EEN) organizirala je međunarodnu konferenciju pod nazivom
“Iskustva malih i srednjih poduzeća nakon pristupanja EU”
Konferencija se održala dana 6. listopada 2011, u Vijećnici Hrvatske gospodarske komore, Rooseveltov trg 2, Zagreb, od 9 do 13 sati. Tema konferencije izabrana je obzirom na skorašnji ulazak Hrvatske u EU, a bila je namijenjena svim hrvatskim gospodarstvenicima koji žele čuti iskustva svojih kolega koji su iskoristili prednosti Jedinstvenog tržišta EU. Konferencija ujedno predstavlja i centralno događanje u Hrvatskoj u okviru Europskog tjedna malog i srednjeg poduzetništva 2011 (SME WEEK 2011), koji se održava u vremenu od 3. do 9. listopada 2011. godine.
Potpredsjednica HGK Vesna Trnokop Tanta u pozdravnom govoru naglasila je kako je HGK rano prepoznala važnost priprema gospodarstva za EU, pa je s konkretnim aktivnostima po tom pitanju započela još 2002. godine. Paolo Berizzi iz Delegacije Europske unije u Hrvatskoj je u svom uvodnom govoru je upozorio da preostali 21 mjesec do planiranog ulaska Hrvatske u EU relativno kratko razdoblje koje treba biti iskorišteno za konkretne pripreme. Za hrvatske male poduzetnike jedinstveno tržište je golema prilika koja može, ali i ne mora biti iskorištena, što ovisi o njima samima, poručio je.
Koristi hrvatskih poduzetnika ovisit će također o stupnju njihove pripremljenosti koja prvenstveno ovisi o poznavanju europskih propisa i mogućnosti korištenja sredstava iz fondova EU-a, rekao je savjetnik direktora za poduzetništvo i politiku malog i srednjeg poduzetništva u Općoj upravi za poduzetništvo i industriju Europske komisije Christian Weinberger. Na nekoliko je primjera ilustrirao kako su poduzetnici iz zemalja zadnjeg kruga proširenja ostvarili niz pogodnosti. U Poljskoj je eksponencijalno povećan pristup financiranju nalog i srednjeg poduzetništva kroz strukturne fondove. U Sloveniji je zahvaljujući suradnji tamošnjih institucija i Europske komisije moguće otvoriti tvrtku za jedan dan i to bez troškova, a u Bugarskoj su postignuti znatni uspjesi u mikrokreditiranju.
Na konferenciji o iskustvima poduzetnika nakon ulaska u EU izlagao je i gospodarski savjetnik u veleposlanstvu Češke u Zagrebu Tomaš Kuchta koji je naglasio da se većina strahova iz pretpristupnog razdoblja pokazala neosnovanim. U Češkoj, kaže Kuchta, nakon ulaska nisu povećane cijene, izvoz je rastao po visokim stopama, a uvozni proizvodi nisu istisnuli češke s polica dućana.
Prednosti ulaska u EU objasnili su predstavnici tri gostujuće tvrtke iz EU. Iz Češke predstavljena je tvrtka EUROVISION, koja je prema riječima direktora podružnice te tvrtke u Hrvatskoj, Alena Novosada, napravila posao upravo na EU fondovima, obzirom da je najjača konzultantska tvrtka za EU fondove u Češkoj. Predstavnik poljske tvrtke HAGMED, Zbigniew Przerwa, objasnio je pripreme svoje tvrtke za EU, te rast zasnovan na ulasku u EU te također na korištenju EU fondova za proširenje na nova tržišta. Predstavnik Slovenije, Tomi Ilijaš iz tvrtke Arctur, dao je primjer svoje male informatičke tvrtke za koja je izrasla zahvaljujući ulaganjima koja su mogli financirati samo zbog uspješnosti u EU fondovima (fondovima za regionalni razvoj i Okvirnim programima za istraživanje i razvoj) i stalnim ulaganjem u visoko obrazovane zaposlenike.
Predstavnica Rumunjske, Stela Marcu, naglasila je važnost snalaženja u EU birokraciji, te je dala savjet da Hrvatska pokuša izbjeći grešku Rumunjske koja je još nadodala vlastite birokratske barijere, te time još više otežala svojim malim i srednjim poduzećima da iskoriste prednosti članstva u EU i EU fondova.

Poziv na radionicu "Autorsko pravo i njegova primjena u praksi"
2011-10-06 09:00
U organizaciji Poslovno inovacijskog centra Hrvatske – BICRO i Državnog zavoda za intelektualno vlasništvo (DZIV) u četvrtak 06.10.2011. s početkom u 9.00 h u prostorijama Hotela Dubrovnik, na adresi Gajeva 1, u dvorani „Stradun IV“, održat će se radionica „Autorsko pravo i njegova primjena u praksi“.
Radionica je namijenjena malim i srednjim tvrtkama prvenstveno iz sektora informacijsko-komunikacijskih tehnologija koje žele bolje upoznati način korištenja intelektualnog vlasništva kako bi ostvarili rast i daljnji razvoj svog poduzeća.
Glavni ciljevi ove radionice su:

Upoznavanje s osnovnim pojmovima i načinima korištenja autorskog prava
Učenje iz primjera malih i srednjih tvrtki koje su temeljem intelektualnog vlasništva kreirale osnovu za daljnji rast poduzeća
Podizanje svijesti malih i srednjih poduzetnika o važnosti intelektualnog vlasništva za daljnji rast i razvoj poduzeća.

Prijave na radionicu primaju se isključivo putem ONLINE prijave kojoj možete pristupiti OVDJE, zaključno do 04.10.2011. godine.
Kontakt osoba: Vedran Đidara
Tel: 01 2352 628
E-mail: vedran.didara@bicro.hr
Radionica je nastavak ciklusa edukacije o intelektualnom vlasništvu koje u okviru Europske poduzetničke mreže EEN-a organizira BICRO, vladina agencija za provedbu programa potpore tehnologijskom razvoju i glavni partner u EEN-u Hrvatske za inovacije i transfer tehnologije u suradnji s DZIV-om. Sljedeća radionica održat će se početkom prosinca ove godine.

Središnja proslava Svjetskog dana turizma u znaku kulture i vodećih turističkih inovacija
2011-09-27 19:00
Svjetski dan turizma, koji se svake godine obilježava 27. rujna, ove je godine po preporuci Svjetske turističke organizacije u znaku teme “Turizam povezuje kulture”. Središnja proslava održati će se u Hrvatskoj gospodarskoj komori dana 27. rujna s početkom u 19:00 sati izražavanjem ključnih gospodarskih poruka i dodjelom prestižnih godišnjih nagrada za vodeće hrvatske inovacije u turizmu – CBTour.
“Turizam povezuje kulture” naglašava snažnu ulogu turizma u izgradnji međunarodnog razumijevanja i uzajamnog poštovanja. Sa gotovo 940 milijuna turista preko međunarodnih granica u 2010. godini, nikada povezanost među narodima i kulturama nije bila veća. Ova tema ključna je za razbijanje prepreka između različitih kultura i njegovanja tolerancija, poštovanja i uzajamnog razumijevanja.
Promicanje i razvoj turizma s ciljem doprinosa gospodarskom razvoju, međunarodnom razumijevanju, miru, prosperitetu i općem poštivanju ljudskih prava i temeljnih sloboda ključne su smjernice ovogodišnje proslave Svjetskog dana turizma.
Osim izražavanjem ključnih gospodarskih poruka od strane predstavnika političkog, gospodarskog, kulturnog i javnog života, ovogodišnje obilježavanje Svjetskog dana turizma biti će, drugu godinu za redom, popraćeno svečanom dodjelom prestižnih godišnjih nagrada za vodeće turističke inovacije.
U okviru nacionalnog projekta CBTour (Croatian Business Tourism) čiji je cilj razvoj i promocija hrvatskih inovacija u turizmu na hrvatskoj i posebno europskoj razini, u ukupno 9 kategorija za projekte i programe pravnih i fizičkih subjekata, 2 kategorije za studentske projekte i programe te 2 kategorije za fotografske radove biti će dodijeljene prestižne nagrade CBTour.
Organizatori obilježavanja Svjetskog dana turizma i tom prigodom dodjele nagrada CBTour su Društvo inovatora Sigma i Hrvatska gospodarska komora – Europska poduzetnička mreža Hrvatske uz generalno pokroviteljstvo Banco Popolare Croatia d.d. i pokroviteljstvo Grada Zagreba – Gradskog ureda za obrazovanje, kulturu i šport i Croatia Airlinesa d.d.. U realizaciju ovogodišnjeg projekta CBTour uključeno je ukupno 36 javnih, gospodarskih i obrazovnih institucija te poduzeća i medija, što predstavlja gotovo 100%-tno povećanje broja partnera u odnosu na provedbu projekta u 2010. godini.
Sukladno provedenom javnom natječaju za dodjelu nagrade CBTour kojeg je objavilo Društvo inovatora Sigma, pristiglo je ukupno 64 programa i projekata s područja cijele Republike Hrvatske što predstavlja točno 100%-tno povećanje u odnosu na prijave pristigle tijekom 2010. godine.
Stručno povjerenstvo sastavljeno od 11 hrvatskih stručnjaka (Ministarstvo turizma Republike Hrvatske, Hrvatska turistička zajednica, Hrvatska gospodarska komora, Hrvatska gospodarska komora – Europska poduzetnička mreža Hrvatske, Grad Zagreb – Gradski ured za obrazovanje, kulturu i šport, Grad Zagreb – Gradski ured za gospodarstvo, rad i poduzetništvo, Banco Popolare Croatia, Hrvatski institut za tehnologiju, Zagorska razvojna agencija, Savez za energetiku Zagreba i Društvo inovatora Sigma) nominiralo je ukupno 37 projekata i programa pravnih i fizičkih subjekata koji su se našli u najužem izboru za dodjelu nagrada CBTour. U svakoj kategoriji biti će dodijeljena jedna nagrada te posebna nagrada za istaknuti nacionalni doprinos povezivanju kultura kroz turizam, a dobitnici nagrada biti će poznati na svečanosti dodjele nagrada.
Svečana dodjela nagrada održati će se, kako smo prethodno naveli, u okviru svečanosti obilježavanja Svjetskog dana turizma dana 27. rujna 2011. godine s početkom u 19:00 sati u Vijećnici Hrvatske gospodarske komore.
Radujemo se i ovogodišnjoj proslavi Svjetskog dana turizma te vjerujemo kako smo se odabirom najkvalitetnijih programa i projekata znatno približili osnovnom cilju – razvoju, prepoznavanju i isticanju vodećih inovacija u turizmu Republike Hrvatske.

OSNOVE INTELEKTUALNOG VLASNIŠTVA ZA ZNANSTVENIKE
2011-09-27 10:02
U svrhu edukacije o intelektualnom vlasništvu, TERA TEHNOPOLIS d.o.o. i Državni zavod za intelektualno vlasništvo, održat će dana 27. rujna 2011. u Osijeku radionicu na temu Osnove intelektualnog vlasništva za znanstvenike. Radionica će se održati uz potporu projekta ip4inno i Europske poduzetničke mreže – EEN. Svi zainteresirani se mogu prijaviti na e-mail: ured@tera.hr ili telefon: 031/251-000.
Mjesto održavanja: TERA TEHNOPOLIS d.o.o., Gajev trg 6, prizemno desno, Predavaona 3
Osijek, 27. rujna 2011.

8,30-9,00

Registracija

9,00-9,45

B. Benko: Uvod

9,50-10,35

I. Štefanić: Upravljanje intelektualnim vlasništvom

10,40-10,50

Stanka

10,50-11,35

B. Benko: Zaštita izuma patentom

11,40-12,25

B. Benko: Autorsko pravo u znanstvenim istraživanjima

12,30-13,30

Stanka

13,30-14,15

B. Benko: Postupci zaštite industrijskog vlasništva

14,20-15,50

I. Štefanić: Okrugli stol – primjeri iz prakse
